ગણેશજીના વધ પછી જ પાર્વતીમાતાએ દુર્ગારૂપ ધારણ કર્યું હતું. હું તો ઇચ્છું છું કે अहिंसा रूपेण संस्थिता. આ સમયની માંગ છે. વિકારી લોકોની દૃષ્ટિમાંથી આસક્તિ કાઢવા માટે માએ શસ્ત્ર ઉઠાવ્યાં. મા ક્યારેય કઠોર નથી થઈ શકતી. આપણે ત્યાં એક શબ્દ છે ‘કઠોર કૃપા’. કઠોર કૃપાનું પણ એક મૂલ્ય છે. બાળકને લેસન કરવું ન ગમે તો પણ માતા એના ભલા માટે બેસાડે છે. આ કઠોર કૃપાનું ઉદાહરણ છે. सर्व खल्वमिदं ब्रह्म આ મંત્રનો ટુકડો નથી. પણ જિવાતા જીવનનું પ્રતિબિંબ છે. હૃદયમાં નિરાકાર માને રાખો અને આંખ સામે સાકાર માને રાખો. જ્યારે કોઈ બહેન દીકરી પર અત્યાચાર થાય છે ત્યારે હૃદય કકળી ઊઠે છે. માતાનું માહાત્મ્ય સૌથી વધુ આ દેશમાં જ થયું છે.